4. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 74616/14150/2182 της 26 Οκτ./11 Νοεμ. 1971 (ΦΕΚ Β'  905) Περί καθορισμού στοιχείων δελτίου κινήσεως λατομείων μαρμάρων άρθρ. 8 Ν.Δ. 433/1970. Έχοντες υπ' όψιν: 1.Τας διατάξεις του άρθρ. 8 του Ν.Δ. 433/1970  "περί εκμεταλλεύσεως λατομείων μαρμάρων". 2.Τας διατάξεις του άρθρ. 17 του Ν.Δ. 4029/59 δι' ου αντικατεστάθη το άρθρ. 6 του Α.Ν. 2514/40, όπερ είχεν αντικαταστήσει το άρθρ. 40 του Μεταλλευτικού Κώδικος, και 3.Το συνταχθέν υπό της Γενικής Δ/νσεως Μεταλλείων βάσει υποβληθεισών αυτή προτάσεων υπό των τέως Επιθεωρήσεων Μεταλλείων Βορείου και Νοτίου Ελλάδος, ερωτηματολόγιον (δελτίον) κινήσεως των λατομείων μαρμάρου της Χώρας, αποφασίζομεν: Όπως οι κατά τας διατάξεις του άρθρ. 8 του Ν.Δ. 433/1970, εκμεταλλευόμενοι λατομεία μαρμάρου, υποβάλλωσιν δι' έκαστον ημερολογιακόν έτος, εις τον αρμόδιον Επιθεωρητήν Μεταλλείων (νυν αρμοδίαν Δ/νσιν Μεταλλείων των Επιθεωρήσεων Βιομηχανίας), εις τριπλούν δελτίον κινήσεως του λατομείου, εντός της υπό των διατάξεων του άρθρ. 17 του Ν.Δ. 4029/59 προβλεπομένης προθεσμίας, μετά των ως κατωτέρω σαφώς καθοριζομένων στοιχείων δι' έκαστον λατομείον μαρμάρου: 1.Την περιφέρειαν (Νομός - Κοινότης - Θέσις) εν η κείται το λατομείον, ονοματεπώνυμον ιδιοκτήτου εκτάσεως, ονοματεπώνυμον και διεύθυνσιν εκμεταλλευτού ή επωνυμίαν της επιχειρήσεως, όνομα συμβολαιογράφου και αριθ. συμβολαίου μισθώσεως, αριθμόν αδείας εκμεταλλεύσεως και αριθ. εγκριτικής αποφάσεως Υπουργείου Εθνικής Οικονομίας. 2.Ποιότητα μαρμάρου. 3.Παραγωγήν, διάθεσιν εν τε τω εσωτερικώ και εξωτερικώ των μαρμάρων και αξίαν πωλήσεων τούτων. 4.Μέσον όρον απασχολουμένων ημερησίως, πραγματοποιηθέντα ημερομίσθια (εργατικά - υπαλληλικά) και το καταβληθέν δι' αυτά ποσόν. 5.Επισυμβάντα ατυχήματα. 6.Τον εν τω λατομείω υφιστάμενον εν γένει μηχανικόν εξοπλισμόν. 7.Τρόπον εξορύξεως. 8.Ύψος των πραγματοποιηθέντων επενδύσεων. 9.Τας καταναλωθείσας ποσότητας εκρηκτικών, καυσίμων και λιπαντικών ως και στοιχεία του επιβλέποντος μηχανικού, του εργοδηγού ή επιστάτου και του διαχειριστού των εκρηκτικών. Τα ως ανωτέρω στοιχεία συμπληρούνται επί εντύπου ερωτηματολογίου (δελτίου) καταρτισθέντος υπό της αρμοδίας Υπηρεσίας της Γενικής Δ/νσεως Μεταλλείων του Υπουργείου Εθνικής Οικονομίας το οποίον, διανέμεται προς τους ενδιαφερομένους υπό των αρμοδίων Δ/νσεων Μεταλλείων των Επιθεωρήσεων Βιομηχανίας. Το περιεχόμενον του, κατά τα άνω εις τριπλούν υποβαλλομένου προς τας Δ/νσεις Μεταλλείων των Επιθεωρήσεων Βιομηχανίας, δελτίου, χαρακτηρίζεται ως εμπιστευτικόν και απαγορεύομεν, την επ' αυτού παροχήν πληροφοριών εις πάντα τρίτον, επιτρεπομένης της χρησιμοποιήσεως των εν αυτώ περιεχομένων στοιχείων αποκλειστικώς και μόνον υπό των αρμοδίων κατά τας κειμένας διατάξεις υπηρεσιακών παραγόντων δια μελέτας, ερεύνας και εφαρμογήν των διατάξεων του Μεταλλευτικού Κώδικος, του Ν.Δ. 433/70, ως και του κανονισμού των εν Ελλάδι μεταλλευτικών και λατομικών εργασιών. Το εν εκ των ούτω εις τριπλούν δελτίων, υποβάλλεται υπό των Διευθύνσεων Μεταλλείων των Επιθεωρήσεων Βιομηχανίας το ταχύτερον εις την Γενικήν Δ/νσιν Μεταλλείων - Δ/νσιν Μελετών Προγράμματος, προς σύνταξιν και δημοσίευσιν της ετησίας εκθέσεως επί της μεταλλευτικής κινήσεως της Χώρας, δια το έτος εις ο αναφέρονται τα στοιχεία ταύτα.  (Αντί για τη σελ. 686,33(δ) Σελ. 686,33(ε) Τεύχος 1423 Σελ. 5 Λατομεία Μαρμάρων 13.Μ.μ.3-4 